phoneee/thai-legal-corpus huggingface dataset:
ประกาศคณะกรรมการคุ้มครองข้อมูลเครดิตประกาศคณะกรรมการคุ้มครองข้อมูลเครดิตเรื่องหลักเกณฑ์ วิธีการ และเงื่อนไขสำหรับบริษัทข้อมูลเครดิตในการประมวลผลข้อมูลจากแหล่งข้อมูลที่เชื่อถือได้ โดยที่เป็นการสมควรปรับปรุงหลักเกณฑ์ วิธีการและเงื่อนไขสำหรับบริษัทข้อมูลเครดิตในการประมวลผลข้อมูลจากแหล่งข้อมูลที่เชื่อถือได้เพื่อให้บริษัทข้อมูลเครดิตสามารถประมวลผลข้อมูลจากลูกค้าของสมาชิกในกรณีที่สมาชิกมีการโอนหรือขายหนี้ไปยังผู้รับโอนที่ไม่ได้เป็นสมาชิกและลูกค้าได้ชำระหนี้ให้แก่ผู้รับโอนเสร็จสิ้นแล้วอันจะทำให้เกิดความเป็นธรรมแก่ลูกค้าของสมาชิกมากขึ้นอาศัยอำนาจตามความในมาตรา ๑๖แห่งพระราชบัญญัติการประกอบธุรกิจข้อมูลเครดิต พ.ศ. ๒๕๔๕คณะกรรมการคุ้มครองข้อมูลเครดิตออกประกาศไว้ ดังต่อไปนี้ข้อ ๑ ให้ยกเลิกประกาศคณะกรรมการคุ้มครองข้อมูลเครดิตเรื่อง หลักเกณฑ์ วิธีการและเงื่อนไขสำหรับบริษัทข้อมูลเครดิตในการประมวลผลข้อมูลจากแหล่งข้อมูลที่เชื่อถือได้ลงวันที่ ๒๘ กรกฎาคม พ.ศ. ๒๕๔๖ข้อ ๒ บริษัทข้อมูลเครดิตสามารถทำการประมวลผลจากแหล่งข้อมูลที่เชื่อถือได้จากข้อมูลดังต่อไปนี้๑) ชื่อบุคคลธรรมดา ที่อยู่ วันเดือนปีเกิด สถานภาพการสมรสและเลขประจำตัวประชาชนจากกรมการปกครอง กระทรวงมหาดไทย๒) ชื่อบุคคล ที่อยู่ และเลขประจำตัวผู้เสียภาษีอากรจากกรมสรรพากรกระทรวงการคลัง๓) บุคคลล้มละลายจากกรมบังคับคดี กระทรวงยุติธรรม๔) ชื่อนิติบุคคล สถานที่ตั้ง เลขที่ทะเบียนการจัดตั้งนิติบุคคลและวันเดือนปีที่จดทะเบียนจากกรมพัฒนาธุรกิจการค้า กระทรวงพาณิชย์๕)เอกสารหลักฐานที่แสดงว่าลูกค้าได้ชำระหนี้ให้แก่ผู้รับโอนเสร็จสิ้นในกรณีที่สมาชิกมีการโอนหรือขายหนี้ให้แก่ผู้รับโอนที่เป็นนิติบุคคลแต่ไม่ได้เป็นสมาชิกซึ่งบริษัทข้อมูลเครดิตได้ตรวจสอบความถูกต้องแล้ว เช่นหนังสือยืนยันการชำระหนี้ปิดบัญชีจากนิติบุคคลผู้รับโอนหนี้ข้อ ๓[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๔ ตุลาคม พ.ศ. ๒๕๕๗ประสารไตรรัตน์วรกุลประธานคณะกรรมการคุ้มครองข้อมูลเครดิตปริยานุช/ผู้จัดทำ๒๗ ตุลาคม ๒๕๕๗ปริญสินีย์/ผู้ตรวจ๒๗ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๐๙ ง/หน้า ๒๗/๒๐ ตุลาคม ๒๕๕๗
กฎกระทรวงกำหนดให้ทางน้ำชลประทานอ่างเก็บน้ำหนองบ่อ เป็นทางน้ำชลประทานที่จะเรียกเก็บค่าชลประทาน พ.ศ. 2551กฎกระทรวง กำหนดให้ทางน้ำชลประทานอ่างเก็บน้ำหนองบ่อ เป็นทางน้ำชลประทานที่จะเรียกเก็บค่าชลประทาน พ.ศ. ๒๕๕๑อาศัยอำนาจตามความในมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา ๔๒ แห่งพระราชบัญญัติการชลประทานหลวง พุทธศักราช ๒๔๘๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ให้ทางน้ำชลประทานอ่างเก็บน้ำหนองบ่อ ในท้องที่ตำบลบรบือ และตำบลหนองสิม อำเภอบรบือ จังหวัดมหาสารคาม ภายในแนวเขตตามแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานให้ไว้ ณ วันที่ ๒๕ มิถุนายน พ.ศ. ๒๕๕๑ สมศักดิ์ ปริศนานันทกุล รัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ทางน้ำชลประทานอ่างเก็บน้ำหนองบ่อ ในท้องที่ตำบลบรบือ และตำบลหนองสิม อำเภอบรบือ จังหวัดมหาสารคาม เป็นทางน้ำชลประทานที่จะเรียกเก็บค่าชลประทาน เพื่อให้เกิดประโยชน์จากการใช้น้ำอย่างเต็มที่ และเนื่องจากมาตรา ๘ (๑)แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้
พระราชกฤษฎีกาการปฏิบัติหน้าที่และค่าตอบแทนของกรรมการผู้ทรงคุณวุฒิที่ต้องทํางานเต็มเวลาในคณะกรรมการพัฒนาระบบราชการพ.ศ. ๒๕๔๖---------------------------------------------------ภูมิพลอดุลยเดช ป.ร.ให้ไว้ ณ วันที่ ๑๖ สิงหาคม พ.ศ. ๒๕๔๖เป็นปีที่ ๕๘ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่าโดยที่เป็นการสมควรกําหนดการปฏิบัติหน้าที่และค่าตอบแทนของกรรมการผู้ทรงคุณวุฒิที่ต้องทํางานเต็มเวลาในคณะกรรมการพัฒนาระบบราชการอาศัยอํานาจตามความในมาตรา ๒๒๑ ของรัฐธรรมนูญแห่งราชอาณาจักรไทย และมาตรา ๗๑/๘ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า "พระราชกฤษฎีกาการปฏิบัติหน้าที่และค่าตอบแทนของกรรมการผู้ทรงคุณวุฒิที่ต้องทํางานเต็มเวลาในคณะกรรมการพัฒนาระบบราชการ พ.ศ. ๒๕๔๖"มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศใน ราชกิจจานุเบกษาเป็นต้นไปมาตรา ๓ ในพระราชกฤษฎีกานี้"กรรมการผู้ทรงคุณวุฒิ" หมายความว่า กรรมการผู้ทรงคุณวุฒิที่ต้องทํางานเต็มเวลาในคณะกรรมการพัฒนาระบบราชการมาตรา ๔ กรรมการผู้ทรงคุณวุฒิต้องปฏิบัติหน้าที่เต็มเวลาให้นําระเบียบว่าด้วยการลาที่ใช้บังคับแก่ข้าราชการพลเรือนมาใช้บังคับแก่การลาของกรรมการผู้ทรงคุณวุฒิโดยอนุโลม โดยให้ประธานกรรมการพัฒนาระบบราชการเป็นผู้มีอํานาจอนุมัติในทุกกรณีมาตรา ๕ การปฏิบัติหน้าที่และความรับผิดชอบของกรรมการผู้ทรงคุณวุฒิ นอกจากที่คณะกรรมการพัฒนาระบบราชการมอบหมายแล้ว ให้เป็นไปตามที่จะได้หารือร่วมกันระหว่างประธานกรรมการพัฒนาระบบราชการ กรรมการผู้ทรงคุณวุฒิ และเลขาธิการคณะกรรมการพัฒนาระบบราชการ ทั้งนี้ โดยคํานึงถึงความร่วมมือและการช่วยเหลือคณะกรรมการพัฒนาระบบราชการ และสํานักงานคณะกรรมการพัฒนาระบบราชการ ให้เกิดความสําเร็จในภารกิจของคณะกรรมการพัฒนาระบบราชการเป็นสําคัญมาตรา ๖ ให้กรรมการผู้ทรงคุณวุฒิได้รับค่าตอบแทนเป็นเงินเดือนในอัตราเดือนละแปดหมื่นบาทให้กรรมการผู้ทรงคุณวุฒิซึ่งได้รับแต่งตั้งไว้แล้วก่อนวันที่พระราชกฤษฎีกานี้ใช้บังคับได้รับค่าตอบแทนตามวรรคหนึ่ง ตั้งแต่วันที่ ๒๘ พฤศจิกายน พ.ศ. ๒๕๔๕ เป็นต้นไปมาตรา ๗ ให้นายกรัฐมนตรีรักษาการตามพระราชกฤษฎีกานี้ผู้มีอํานาจลงนาม - ผู้รับสนองพระบรมราชโองการพันตํารวจโท ทักษิณ ชินวัตรนายกรัฐมนตรี
พระราชบัญญัติแก้ไขเพิ่มเติมประมวลรัษฎากร (ฉบับที่ 27) พ.ศ. 2533พระราชบัญญัติ แก้ไขเพิ่มเติมประมวลรัษฎากร (ฉบับที่ ๒๗) พ.ศ. ๒๕๓๓ภูมิพลอดุลยเดช ป.ร. ให้ไว้ ณ วันที่ ๑๘ สิงหาคม พ.ศ. ๒๕๓๓ เป็นปีที่ ๔๕ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมประมวลรัษฎากร จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติแก้ไขเพิ่มเติมประมวลรัษฎากร (ฉบับที่ ๒๗) พ.ศ. ๒๕๓๓"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้เพิ่มความต่อไปนี้เป็น (ฌ) ของมาตรา ๔๗ (๑) แห่งประมวลรัษฎากร ซึ่งแก้ไขเพิ่มเติมโดยพระราชกำหนดแก้ไขเพิ่มเติมประมวลรัษฎากร (ฉบับที่ ๑๔) พ.ศ. ๒๕๒๙ "(ฌ) เงินสมทบที่ผู้ประกันตนจ่ายเข้ากองทุนประกันสังคมตามกฎหมายว่าด้วยการประกันสังคม ตามจำนวนที่จ่ายจริง"มาตรา 4 มาตรา ๔ ให้เพิ่มความต่อไปนี้เป็น (๒๕) ของมาตรา ๔๒ แห่งประมวลรัษฎากร ซึ่งแก้ไขเพิ่มเติมโดยพระราชกำหนดแก้ไขเพิ่มเติมประมวลรัษฎากร (ฉบับที่ ๑๔) พ.ศ. ๒๕๒๙ "(๒๕) เงินประโยชน์ทดแทนที่ผู้ประกันตนได้รับจากกองทุนประกันสังคมตามกฎหมายว่าด้วยการประกันสังคม"ผู้รับสนองพระบรมราชโองการ พลเอก ชาติชาย ชุณหะวัณ นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ได้มีการตรากฎหมายว่าด้วยการประกันสังคมขึ้นใช้บังคับโดยมีหลักการให้ลูกจ้างและนายจ้างร่วมกันส่งเงินเข้าสมทบในกองทุนเพื่อนำไปใช้ประโยชน์ในการให้สวัสดิการแก่ลูกจ้างในกรณีที่มิใช่เนื่องจากการทำงานสมควรให้การสนับสนุนแก่ผู้ซึ่งต้องส่งเงินเข้าสมทบในกองทุนดังกล่าว โดยการให้นำเงินที่ได้ส่งเข้าสมทบในกองทุนนั้นไปหักลดหย่อนได้และเงินประโยชน์ทดแทนที่ผู้ประกันตนได้รับจากกองทุนให้ได้รับยกเว้นไม่ต้องรวมคำนวณเพื่อเสียภาษีเงินได้ตามประมวลรัษฎากร จึงจำเป็นต้องตราพระราชบัญญัตินี้
กฎกระทรวง ฉบับที่ 25 (พ.ศ. 2517) ออกตามความในพระราชบัญญัติเงินตรา พ.ศ. 2501กฎกระทรวง ฉบับที่ ๒๕ (พ.ศ. ๒๕๑๗) ออกตามความในพระราชบัญญัติเงินตรา พ.ศ. ๒๕๐๑อาศัยอำนาจตามความในมาตรา ๕ และมาตรา ๑๑ แห่งพระราชบัญญัติเงินตรา พ.ศ. ๒๕๐๑ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้มาตรา 1 ข้อ ๑ ให้เหรียญกษาปณ์ทองคำราคาห้าพันบาทเป็นเงินที่ชำระหนี้ได้ตามกฎหมายโดยไม่จำกัดจำนวนมาตรา 2 ข้อ ๒ (ยกเลิก)มาตรา 3 ข้อ ๓ (ยกเลิก)ให้ไว้ ณ วันที่ ๑๘ พฤศจิกายน พ.ศ. ๒๕๑๗ สมหมาย ฮุนตระกูล รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากทางราชการได้จัดทำเหรียญกษาปณ์ทองคำราคาสองพันห้าร้อยบาท เหรียญกษาปณ์เงินราคาหนึ่งร้อยบาทและราคาห้าสิบบาท ออกใช้เพื่อเป็นที่ระลึกและส่งเสริมการอนุรักษ์ธรรมชาติและสัตว์ป่า สมควรกำหนดจำนวนเงินที่จะใช้เหรียญกษาปณ์ดังกล่าวชำระหนี้ได้ตามกฎหมายจึงจำเป็นต้องออกกฎกระทรวงฉบับนี้มาตรา ฉบับที่ 27 กฎกระทรวง ฉบับที่ ๒๗ (พ.ศ. ๒๕๑๘) ออกตามความในพระราชบัญญัติเงินตรา พ.ศ. ๒๕๐๑หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากทางราชการได้เปลี่ยนแปลงราคาหน้าเหรียญกษาปณ์ทองคำที่ระลึกและส่งเสริมการอนุรักษ์ธรรมชาติและสัตว์ป่า ตาม (๑) ของบัญชีท้ายกฎกระทรวง ฉบับที่ ๒๔ (พ.ศ. ๒๕๑๗) ออกตามความในพระราชบัญญัติเงินตรา พ.ศ. ๒๕๐๑ จากราคา ๒๕๐๐ บาท เป็น ๕๐๐๐ บาทสมควรแก้ไขข้อ ๑ แห่งกฎกระทรวง ฉบับที่ ๒๕ (พ.ศ. ๒๕๑๗) ออกตามความในพระราชบัญญัติเงินตรา พ.ศ. ๒๕๐๑ เพื่อให้เหรียญกษาปณ์ทองคำราคาห้าพันบาทเป็นเงินที่ชำระหนี้ได้ตามกฎหมายโดยไม่จำกัดจำนวน จึงจำเป็นต้องออกกฎกระทรวงนี้มาตรา ฉบับที่105 กฎกระทรวง ฉบับที่ ๑๐๕ (พ.ศ. ๒๕๓๔) ออกตามความในพระราชบัญญัติเงินตรา พ.ศ. ๒๕๐๑หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้เหรียญกษาปณ์ ราคาหนึ่งร้อยบาททุกชนิด ซึ่งกระทรวงการคลังจัดทำและนำออกใช้ตามพระราชบัญญัติเงินตรา พ.ศ. ๒๕๐๑ เป็นเงินที่ชำระหนี้ได้ตามกฎหมายคราวละไม่เกินจำนวนสองพันบาท จึงจำเป็นต้องออกกฎกระทรวงนี้กฎกระทรวงกำหนดจำนวนเงินที่ให้เหรียญกษาปณ์ราคาห้าสิบบาทเป็นเงินที่ชำระหนี้ได้ตามกฎหมาย พ.ศ. ๒๕๔๙หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้เหรียญกษาปณ์ ราคาห้าสิบบาท ซึ่งกระทรวงการคลังจัดทำและนำออกใช้ตามกฎกระทรวงออกตามความในพระราชบัญญัติเงินตรา พ.ศ. ๒๕๐๑ เป็นเงินที่ชำระหนี้ได้ตามกฎหมาย คราวละไม่เกินจำนวนหนึ่งพันบาท จึงจำเป็นต้องออกกฎกระทรวงนี้
ประกาศคณะกรรมการจัดรูปที่ดินจังหวัดชัยนาทประกาศคณะกรรมการจัดรูปที่ดินจังหวัดชัยนาทที่ ๒/๒๕๕๕เรื่องการจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกันในเขตท้องที่ตำบลห้วยกรดอำเภอสรรคบุรี จังหวัดชัยนาทตามพระราชกฤษฎีกากำหนดเขตที่ดินในท้องที่ตำบลชัยนาทอำเภอเมืองชัยนาทและตำบลห้วยกรดตำบลเที่ยงแท้อำเภอสรรคบุรี จังหวัดชัยนาท ให้เป็นเขตโครงการจัดรูปที่ดิน พ.ศ. ๒๕๒๑คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป[๑] ตามที่ประกาศใช้บังคับพระราชกฤษฎีกากำหนดเขตที่ดินในท้องที่ตำบลชัยนาท อำเภอเมืองชัยนาท และตำบลห้วยกรด ตำบลเที่ยงแท้ อำเภอสรรคบุรีจังหวัดชัยนาท ให้เป็นเขตโครงการจัดรูปที่ดิน พ.ศ. ๒๕๒๑อันมีผลทำให้ที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันที่อยู่ในเขตโครงการจัดรูปที่ดินตามพระราชกฤษฎีกาดังกล่าว ถูกถอนสภาพการเป็นสาธารณสมบัติของแผ่นดินและตกเป็นทรัพย์สินของกระทรวงเกษตรและสหกรณ์เพื่อใช้ในการจัดรูปที่ดินตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗บัดนี้ทางราชการได้ดำเนินการจัดรูปที่ดินในเขตโครงการจัดรูปที่ดินตามพระราชกฤษฎีกาดังกล่าวเสร็จแล้วสมควรจัดให้ที่ดินตอนนั้นคงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไปฉะนั้น อาศัยอำนาจตามความในมาตรา ๔๓ (๑)แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ประกอบกับมติคณะกรรมการจัดรูปที่ดินจังหวัดชัยนาท ในการประชุมครั้งที่ ๑/๒๕๕๔เมื่อวันที่ ๒๒ มิถุนายน ๒๕๕๔ ด้วยความเห็นชอบของคณะกรรมการจัดรูปที่ดินกลาง ในการประชุมครั้งที่ ๑/๒๕๕๕ เมื่อวันที่ ๒ มีนาคม ๒๕๕๕จึงประกาศให้ที่ดินที่อยู่ในเขตโครงการจัดรูปที่ดินตามพระราชกฤษฎีกาดังกล่าว จำนวน๒ แปลง ดังปรากฏรายละเอียดตามบัญชีที่ดินและภายในแนวเขตตามแผนที่ท้ายประกาศนี้คงเป็นที่ดินสาธารณสมบัติของแผ่นดินสำหรับพลเมืองใช้ร่วมกันต่อไปทั้งนี้ ตั้งแต่บัดนี้เป็นต้นไปประกาศณ วันที่ ๑๖ พฤษภาคม พ.ศ. ๒๕๕๕จำลอง โพธิ์สุขผู้ว่าราชการจังหวัดชัยนาทประธานกรรมการจัดรูปที่ดินจังหวัดชัยนาท[เอกสารแนบท้าย]๑. บัญชีที่สาธารณสมบัติของแผ่นดินท้ายประกาศคณะกรรมการจัดรูปที่ดินจังหวัดชัยนาทที่ ๒/๒๕๕๕ เรื่องการจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกันในเขตท้องที่ตำบลห้วยกรด อำเภอสรรคบุรี จังหวัดชัยนาท ตามพระราชกฤษฎีกากำหนดเขตที่ดินในท้องที่ตำบลชัยนาท อำเภอเมืองชัยนาทและตำบลห้วยกรด ตำบลเที่ยงแท้ อำเภอสรรคบุรีจังหวัดชัยนาท ให้เป็นเขตโครงการจัดรูปที่ดิน พ.ศ. ๒๕๒๑คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป๒. แผนที่ท้ายประกาศคณะกรรมการจัดรูปที่ดินจังหวัดชัยนาทที่ ๒/๒๕๕๕ เรื่องการจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกันในเขตท้องที่ตำบลห้วยกรด อำเภอสรรคบุรี จังหวัดชัยนาทตามพระราชกฤษฎีกากำหนดเขตที่ดิน ในท้องที่ตำบลชัยนาท อำเภอเมืองชัยนาทและตำบลห้วยกรดตำบลเที่ยงแท้ อำเภอสรรคบุรี จังหวัดชัยนาท ให้เป็นเขตโครงการจัดรูปที่ดิน พ.ศ.๒๕๒๑ คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป(ดูข้อมูลจากภาพกฎหมาย)ปริยานุช/ผู้จัดทำ๒๗ กรกฎาคม๒๕๕๕ณัฐพร/ผู้ตรวจ๒๗ กรกฎาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๑๗ ง/หน้า ๑๗/๒๓ กรกฎาคม ๒๕๕๕
ประกาศสำนักงานประมงจังหวัดสุราษฎร์ธานีเรื่องกำหนดห้วงเวลาให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาตพ.ศ. ๒๕๖๑ ตามที่ได้มีกฎกระทรวงการขออนุญาตและการอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินพ.ศ. ๒๕๕๙ลงวันที่ ๓ พฤษภาคม ๒๕๕๙โดยกำหนดให้ประมงจังหวัดประกาศกำหนดห้วงเวลาที่จะให้ผู้ประสงค์จะทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาตประกาศกรมประมง เรื่อง แบบคำขอรับใบอนุญาต ใบรับคำขอใบอนุญาตคำขอโอนใบอนุญาต และคำขอรับใบแทนใบอนุญาตให้ทำการเพาะเลี้ยงสัตว์น้ำซึ่งเป็นสาธารณสมบัติของแผ่นดิน พ.ศ. ๒๕๖๐ ลงวันที่ ๑๕สิงหาคม ๒๕๖๐ และประกาศคณะกรรมการประมงประจำจังหวัดสุราษฎร์ธานี เรื่องกำหนดเขตเพาะเลี้ยงสัตว์น้ำสำหรับกิจการเพาะเลี้ยงสัตว์น้ำควบคุมประเภทการเพาะเลี้ยงหอยทะเล ลงวันที่ ๑๔ ธันวาคม ๒๕๖๐ และประเภทการเพาะเลี้ยงสัตว์น้ำในกระชัง ลงวันที่ ๑๕ ธันวาคม ๒๕๖๐ นั้นอาศัยอำนาจตามกฎกระทรวงการขออนุญาตและการอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินพ.ศ. ๒๕๕๙ ประมงจังหวัดสุราษฎร์ธานี ออกประกาศกำหนดห้วงเวลาให้ผู้ประสงค์จะทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาตดังต่อไปนี้ข้อ ๑ เมื่อพ้นกำหนด ๑๕ วันนับแต่วันที่ประกาศนี้มีผลบังคับใช้ ให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาตเป็นระยะเวลา ๓๐ วันดังนี้(๑)ผู้เพาะเลี้ยงหอยทะเล(๒)ผู้เพาะเลี้ยงสัตว์น้ำในกระชังข้อ ๒ สถานที่ยื่นคำขอรับใบอนุญาตการเพาะเลี้ยงสัตว์น้ำในจังหวัดสุราษฎร์ธานีให้ยื่น ณ สำนักงานประมงอำเภอแห่งท้องที่ที่ประสงค์จะทำการเพาะเลี้ยงสัตว์น้ำข้อ ๓ เอกสารหลักฐานที่ต้องใช้ประกอบในการยื่นคำขอ(๑)สำเนาบัตรประจำตัวประชาชนของผู้ยื่นคำขอ(๒)สำเนาหนังสือรับรองการจดทะเบียนเป็นนิติบุคคล หนังสือบริคณห์สนธิ และหลักฐานแสดงวัตถุประสงค์ในการประกอบกิจการประมงซึ่งออกให้ไม่เกิน ๖ เดือน (กรณีเป็นนิติบุคคล)(๓)ใบรับคำขออนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดิน(เบื้องต้น)(๔)เอกสารหรือหลักฐานการได้รับอนุญาตจากกรมประมงล่าสุด (ถ้ามี)(๕)เอกสารหรือหลักฐานการแจ้งหรือการได้รับอนุญาตของหน่วยงานอื่นที่เกี่ยวข้อง(เฉพาะกรณี ต้องมีการได้รับอนุญาตจากหน่วยงานอื่น)(๖)หนังสือยินยอมจากผู้ปกครอง (กรณีเป็นผู้เยาว์)(๗) สำเนาหนังสือเดินทางหรือใบสำคัญประจำตัวคนต่างด้าว(เฉพาะกรณี คนต่างด้าวที่ได้รับการยกเว้นตามมาตรา ๑๐วรรคสองแห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒)(๘)หลักฐานการได้รับอนุญาตให้เข้ามาในอาณาจักรเป็นการชั่วคราว (เฉพาะกรณี คนต่างด้าวที่ได้รับการยกเว้นตามมาตรา๑๐ วรรคสองแห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒)(๙)ใบอนุญาตประกอบธุรกิจตามมาตรา ๑๗ แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒) (เฉพาะกรณีคนต่างด้าวที่ได้รับการยกเว้นตามมาตรา ๑๐ วรรคสองแห่งพระราชบัญญัติการประกอบธุรกิจของคนต่างด้าวพ.ศ. ๒๕๔๒)(๑๐)หนังสือมอบอำนาจพร้อมสำเนาบัตรประจำตัวประชาชนและสำเนาทะเบียนบ้านของผู้มอบอำนาจและผู้รับมอบอำนาจปิดอากรแสตมป์ ๑๐ บาท (กรณีมอบอำนาจ)(๑๑)แผนผังหรือแผนที่โดยสังเขปแสดงที่ตั้งสถานที่ที่จะขออนุญาตทำการเพาะเลี้ยงสัตว์น้ำข้อ ๔[๑] ประกาศนี้ให้ใช้บังคับนับถัดจากวันประกาศในราชกิจจานุเบกษาเป็นเวลาไม่น้อยกว่าสิบห้าวันเป็นต้นไปประกาศ ณ วันที่ ๙ กุมภาพันธ์พ.ศ. ๒๕๖๑ยอดรักษ์ ปลอดอ่อนประมงจังหวัดสุราษฎร์ธานีปวันวิทย์/จัดทำ๒๐เมษายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๕๗ ง/หน้า ๒๓/๑๒ มีนาคม ๒๕๖๑
กฎกระทรวงฉบับที่ ๘(พ.ศ. ๒๕๔๒)ออกตามความในพระราชบัญญัติภาษีป้ายพ.ศ. ๒๕๑๐[๑] อาศัยอำนาจตามความในมาตรา ๕ และมาตรา ๘ (๕)แห่งพระราชบัญญัติภาษีป้าย พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติภาษีป้าย(ฉบับที่ ๒) พ.ศ. ๒๕๓๔ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวง ฉบับที่ ๓ (พ.ศ. ๒๕๓๕)ออกตามความในพระราชบัญญัติภาษีป้าย พ.ศ. ๒๕๑๐ข้อ ๒ป้ายตามมาตรา ๘ (๕) แห่งพระราชบัญญัติภาษีป้าย พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติภาษีป้าย(ฉบับที่ ๒) พ.ศ. ๒๕๓๔ ต้องเป็นป้ายที่มีพื้นที่ไม่เกินสามตารางเมตรให้ไว้ ณ วันที่ ๑๓ พฤษภาคม พ.ศ. ๒๕๔๒ชำนิ ศักดิเศรษฐ์รัฐมนตรีช่วยว่าการฯ รักษาราชการแทนรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากการกำหนดพื้นที่ของป้ายตามมาตรา ๘ (๕) แห่งพระราชบัญญัติภาษีป้าย พ.ศ.๒๕๑๐ ที่กำหนดโดยกฎกระทรวง ฉบับที่ ๓ (พ.ศ. ๒๕๓๕)ออกตามความในพระราชบัญญัติภาษีป้าย พ.ศ. ๒๕๑๐ ที่ให้เจ้าของป้ายไม่ต้องเสียภาษีสำหรับป้ายที่มีขนาดของพื้นที่ไม่เกินหนึ่งตารางเมตรไม่เหมาะสมกับสถานการณ์ในปัจจุบันและเป็นภาระภาษีเกินสมควรแก่ผู้ประกอบการในการดำเนินธุรกิจสมควรปรับปรุงโดยกำหนดขนาดพื้นที่ของป้ายตามมาตรา ๘ (๕) แห่งพระราชบัญญัติภาษีป้ายพ.ศ. ๒๕๑๐ ให้เหมาะสมยิ่งขึ้น จึงจำเป็นต้องออกกฎกระทรวงนี้ศิริยา/เพิ่มเติม๖ มกราคม ๒๕๔๙พรรณพร/ปรับปรุง๒๖ มิถุนายน๒๕๖๒[๑] ราชกิจจานุเบกษาเล่ม ๑๑๖/ตอนที่ ๔๑ ก/หน้า ๘/๒๑ พฤษภาคม ๒๕๔๒
กฎกระทรวงกฎกระทรวงฉบับที่ ๑๕ (พ.ศ. ๒๕๑๙)ออกตามความในพระราชบัญญัติการชลประทานหลวงพุทธศักราช ๒๔๘๕[๑] อาศัยอำนาจตามความในมาตรา ๘ (๑)แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘และมาตรา ๔๒ แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ออกกฎกระทรวงไว้ดังต่อไปนี้ให้ทางน้ำชลประทานอ่างเก็บน้ำคลองเพรียวในท้องที่ตำบลปากเพรียว ตำบล ตะกุด ตำบลกุดนกเปล้า และตำบลปากข้าวสารอำเภอเมืองสระบุรี จังหวัดสระบุรีภายในแนวเขตแผนที่ท้ายกฎกระทรวงนี้เป็นทางน้ำชลประทานที่จะเรียกเก็บค่าชลประทาน จากผู้ใช้น้ำเพื่อกิจการโรงงานการประปา หรือกิจการอื่นในหรือนอกเขตชลประทานให้ไว้ ณ วันที่ ๑๕ มิถุนายน พ.ศ. ๒๕๑๙อนุวรรตน์ วัฒนพงศ์ศิริรัฐมนตรีช่วยว่าการ ฯ รักษาราชการแทนรัฐมนตรีว่าการกระทรวงเกษตรและสหกรณ์[เอกสารแนบท้าย]๑. แผนที่ท้ายกระทรวง ฉบับที่ (พ.ศ. ๒๕๑๙)ออกตามความในพระราชบัญญัติการชลประทานหลวง พุทธศักราช ๒๔๘๕(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจาก มาตรา ๘ แห่งพระราชบัญญัติการชลประทานหลวงพุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔)พ.ศ. ๒๕๑๘ ได้บัญญัติให้รัฐมนตรีมีอำนาจออกกฎกระทรวงกำหนดทางน้ำชลประทานที่จะเรียกเก็บค่าชลประทานได้ ฉะนั้นสมควรกำหนดทางน้ำชลประทานที่จำเรียกเก็บค่าชลประทาน จากผู้ใช้น้ำเพื่อกิจการโรงงานการประปา หรือกิจการอื่นใน หรือนอกเขตชลประทาน จึงจำเป็นต้องออกกฎกระทรวงนี้วิมล/ผู้จัดทำ๑๗ กันยายน ๒๕๕๗[๑] ราชกิจจานุเบกษาเล่ม ๙๓/ตอนที่ ๙๓/หน้า ๒๒๗/๒๐ กรกฎาคม ๒๕๑๙
คำพิพากษาศาลฎีกาที่ 1516/2530หลักกฎหมาย: ศาลอนุญาตให้ผู้ร้องเก็บรักษาเงินที่ได้จากการขายทรัพย์ของจำเลยไว้เงินดังกล่าวจึงเป็นเงินของจำเลยที่ผู้ร้องเก็บรักษาไว้แทนศาล ผู้ร้องจะนำไปหักชำระหนี้ของผู้ร้องไม่ได้เพราะเงินจำนวนนี้มิใช่หนี้ที่ถือว่าจำเลยเป็นลูกหนี้ผู้ร้อง ทั้งหนี้ดังกล่าวก็อยู่ในระหว่างดำเนินคดี เป็นหนี้ที่มีข้อต่อสู้อยู่ จึงไม่เป็นกรณีที่จะหักกลบลบหนี้ได้เมื่อเงินจำนวนนี้ยังเป็นของจำเลย โจทก์ย่อมมีสิทธิยึดมาชำระหนี้ตามคำพิพากษาได้. ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1516/2530ธนาคาร กรุงเทพ พาณิชย์ การ จำกัดโจทก์ธนาคาร กรุงไทย จำกัดผู้ร้องนาย ชนินทร์ สุริยะนิมิตรชัย หรือสุริยะนิ มิตรจำเลย ป.พ.พ. ม. 341ศาลอนุญาตให้ผู้ร้องเก็บรักษาเงินที่ได้จากการขายทรัพย์ของจำเลยไว้เงินดังกล่าวจึงเป็นเงินของจำเลยที่ผู้ร้องเก็บรักษาไว้แทนศาล ผู้ร้องจะนำไปหักชำระหนี้ของผู้ร้องไม่ได้เพราะเงินจำนวนนี้มิใช่หนี้ที่ถือว่าจำเลยเป็นลูกหนี้ผู้ร้อง ทั้งหนี้ดังกล่าวก็อยู่ในระหว่างดำเนินคดี เป็นหนี้ที่มีข้อต่อสู้อยู่ จึงไม่เป็นกรณีที่จะหักกลบลบหนี้ได้เมื่อเงินจำนวนนี้ยังเป็นของจำเลย โจทก์ย่อมมีสิทธิยึดมาชำระหนี้ตามคำพิพากษาได้.(สุชาติ จิวะชาติ-เสรี แสงศิลป์-อำนวย เปล่งวิทยา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1516/2530ธนาคาร กรุงเทพ พาณิชย์ การ จำกัดโจทก์ธนาคาร กรุงไทย จำกัดผู้ร้องนาย ชนินทร์ สุริยะนิมิตรชัย หรือสุริยะนิ มิตรจำเลย ป.พ.พ. ม. 341ศาลอนุญาตให้ผู้ร้องเก็บรักษาเงินที่ได้จากการขายทรัพย์ของจำเลยไว้เงินดังกล่าวจึงเป็นเงินของจำเลยที่ผู้ร้องเก็บรักษาไว้แทนศาล ผู้ร้องจะนำไปหักชำระหนี้ของผู้ร้องไม่ได้เพราะเงินจำนวนนี้มิใช่หนี้ที่ถือว่าจำเลยเป็นลูกหนี้ผู้ร้อง ทั้งหนี้ดังกล่าวก็อยู่ในระหว่างดำเนินคดี เป็นหนี้ที่มีข้อต่อสู้อยู่ จึงไม่เป็นกรณีที่จะหักกลบลบหนี้ได้เมื่อเงินจำนวนนี้ยังเป็นของจำเลย โจทก์ย่อมมีสิทธิยึดมาชำระหนี้ตามคำพิพากษาได้.(สุชาติ จิวะชาติ-เสรี แสงศิลป์-อำนวย เปล่งวิทยา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 5947/2539หลักกฎหมาย: ศาลชั้นต้นมีคำสั่งอนุญาตให้ขยายระยะเวลาอุทธรณ์เพียงวันที่14 มกราคม 2537 ต่อมาวันที่ 24 มกราคม 2537 โจทก์ยื่นคำร้องขออนุญาตยื่นอุทธรณ์โดยอ้างเหตุว่าดูตัวเลข 14 เป็น 24 จึงเข้าใจว่าศาลอนุญาตให้ยื่นอุทธรณ์ภายในวันที่ 24 มกราคม 2537 ดังนี้ คำสั่งศาลชั้นต้นได้เขียนวันที่ไว้ชัดเจนแล้วการดูวันที่ผิดเป็นความประมาทเลินเล่อของโจทก์เอง ไม่ใช่เหตุสุดวิสัยตามป.วิ.พ. มาตรา 23 โจทก์ยื่นอุทธรณ์วันที่ 24 มกราคม 2537 จึงพ้นกำหนดระยะเวลาอุทธรณ์ที่ศาลชั้นต้นมีคำสั่งอนุญาตขยายให้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5947/2539นางสุวรรณี เกียรติวัฒนชัยโจทก์นายอำพร ยิ้มละมัย กับพวกจำเลย ป.วิ.พ. ม. 23, ม. 229ศาลชั้นต้นมีคำสั่งอนุญาตให้ขยายระยะเวลาอุทธรณ์เพียงวันที่14 มกราคม 2537 ต่อมาวันที่ 24 มกราคม 2537 โจทก์ยื่นคำร้องขออนุญาตยื่นอุทธรณ์โดยอ้างเหตุว่าดูตัวเลข 14 เป็น 24 จึงเข้าใจว่าศาลอนุญาตให้ยื่นอุทธรณ์ภายในวันที่ 24 มกราคม 2537 ดังนี้ คำสั่งศาลชั้นต้นได้เขียนวันที่ไว้ชัดเจนแล้วการดูวันที่ผิดเป็นความประมาทเลินเล่อของโจทก์เอง ไม่ใช่เหตุสุดวิสัยตามป.วิ.พ. มาตรา 23 โจทก์ยื่นอุทธรณ์วันที่ 24 มกราคม 2537 จึงพ้นกำหนดระยะเวลาอุทธรณ์ที่ศาลชั้นต้นมีคำสั่งอนุญาตขยายให้(ถวิล อินทรักษา-สุรินทร์ นาควิเชียร-สละ เทศรำพรรณ)ศาลแพ่งธนบุรี - นายชนก เชิดชูธรรมศาลอุทธรณ์ - นายชวลิต ธรรมฤาชูแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5947/2539นางสุวรรณี เกียรติวัฒนชัยโจทก์นายอำพร ยิ้มละมัย กับพวกจำเลย ป.วิ.พ. ม. 23, ม. 229ศาลชั้นต้นมีคำสั่งอนุญาตให้ขยายระยะเวลาอุทธรณ์เพียงวันที่14 มกราคม 2537 ต่อมาวันที่ 24 มกราคม 2537 โจทก์ยื่นคำร้องขออนุญาตยื่นอุทธรณ์โดยอ้างเหตุว่าดูตัวเลข 14 เป็น 24 จึงเข้าใจว่าศาลอนุญาตให้ยื่นอุทธรณ์ภายในวันที่ 24 มกราคม 2537 ดังนี้ คำสั่งศาลชั้นต้นได้เขียนวันที่ไว้ชัดเจนแล้วการดูวันที่ผิดเป็นความประมาทเลินเล่อของโจทก์เอง ไม่ใช่เหตุสุดวิสัยตามป.วิ.พ. มาตรา 23 โจทก์ยื่นอุทธรณ์วันที่ 24 มกราคม 2537 จึงพ้นกำหนดระยะเวลาอุทธรณ์ที่ศาลชั้นต้นมีคำสั่งอนุญาตขยายให้(ถวิล อินทรักษา-สุรินทร์ นาควิเชียร-สละ เทศรำพรรณ)ศาลแพ่งธนบุรี - นายชนก เชิดชูธรรมศาลอุทธรณ์ - นายชวลิต ธรรมฤาชูแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 249/2465หลักกฎหมาย: วิธีพิจารณาอาญา ฟ้องผิดวันโจทย์ฟ้องหาว่าจำเลยกระทำผิด ในวันที่ ๑๙ เมษายน แล้วขอแก้ฟ้องเป็นวันที่ ๒๘ พฤษภาคม (พยานโจทย์ก็เบิกว่าจำเลยกระทำผิดวันที่ ๒๘ พฤษภาคม) ความจริงปรากฏว่าจำเลยกระทำผิดวันที่ ๒๙ เมษายน ศาลฎีกาวินิจฉัยว่า คดีต้องฟังว่าโจทย์ฟ้องผิดวันทำให้จำเลยไม่มีทางต่อสู้ ให้ยกฟ้องโจทย์. ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 249/2465วิธีพิจารณาอาญา ฟ้องผิดวันโจทย์ฟ้องหาว่าจำเลยกระทำผิด ในวันที่ ๑๙ เมษายน แล้วขอแก้ฟ้องเป็นวันที่ ๒๘ พฤษภาคม (พยานโจทย์ก็เบิกว่าจำเลยกระทำผิดวันที่ ๒๘ พฤษภาคม) ความจริงปรากฏว่าจำเลยกระทำผิดวันที่ ๒๙ เมษายน ศาลฎีกาวินิจฉัยว่า คดีต้องฟังว่าโจทย์ฟ้องผิดวันทำให้จำเลยไม่มีทางต่อสู้ ให้ยกฟ้องโจทย์.()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทย์ฟ้องหาว่าจำเลยกระทำผิด ในวันที่ ๑๙ เมษายน แล้วขอแก้ฟ้องเป็นวันที่ ๒๘ พฤษภาคม (พยานโจทย์ก็เบิกว่าจำเลยกระทำผิดวันที่ ๒๘ พฤษภาคม) ความจริงปรากฏว่าจำเลยกระทำผิดวันที่ ๒๙ เมษายน ศาลฎีกาวินิจฉัยว่า คดีต้องฟังว่าโจทย์ฟ้องผิดวันทำให้จำเลยไม่มีทางต่อสู้ ให้ยกฟ้องโจทย์. ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 249/2465วิธีพิจารณาอาญา ฟ้องผิดวันโจทย์ฟ้องหาว่าจำเลยกระทำผิด ในวันที่ ๑๙ เมษายน แล้วขอแก้ฟ้องเป็นวันที่ ๒๘ พฤษภาคม (พยานโจทย์ก็เบิกว่าจำเลยกระทำผิดวันที่ ๒๘ พฤษภาคม) ความจริงปรากฏว่าจำเลยกระทำผิดวันที่ ๒๙ เมษายน ศาลฎีกาวินิจฉัยว่า คดีต้องฟังว่าโจทย์ฟ้องผิดวันทำให้จำเลยไม่มีทางต่อสู้ ให้ยกฟ้องโจทย์.()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ